open-index/open-wikipedia-markdown huggingface dataset:
פאוסטוס ממילווה

**פאוסטוס ממילווה** היה בישוף מכת המניכאיזם, בן המאה הרביעית. הוא זכור בזכות המפגש שלו עם אוגוסטינוס מהיפו, בקרתגו בסביבות שנת 383. הוא היה ממיילוויס , נומידיה (היום באלג'יריה). הוא היה מרקע פגאני עני, הפך למורה, מטיף ומתדיין בעל מוניטין רב.

כפי שמתואר ב"וידויים", לאוגוסטינוס נודע לראשונה על פאוסטוס זמן קצר לאחר שהצטרף לאמונה המניכאית. הבישוף נתפס כחבר המלומד ביותר בכת באזור, ורבות מהשאלות הקשות יותר שהציב אוגוסטינוס למוריו נדחו עד להגעתו לקרתגו: .

כשפאוסטוס מגיע לבסוף לקרתגו, אוגוסטינוס מתאר אותו כנעים באופיו ודיבור מאוד, אך לא מתאים למשימה של הגנה על התאולוגיה המניכאית; ואכן, אוגוסטינוס אומר שהכישרונות האמיתיים שלו טמונים בהתחמקות ברהיטות משאלות קשות. אוגוסטינוס כותב בזלזול .

הויככוח העיקרי בין פאוסטוס ואוגוסטינוס היה על ההיסטוריות של כתבי הקודש. פאוסטוס טען שאלו רק סיפורי אגדות.

בשנת 386 הוגלה פאוסטוס עם שאר המניכאים, אך צו זה בוטל בינואר 387 על ידי תאודוסיוס הראשון ובנו ארקדיוס, קיסר האימפריה הביזנטית. פאוסטוס נפטר כנראה לפני שנת 400, מאחר שחיבורו של אוגוסטינוס מהיפו, קונטרה פאוסטום, מדבר עליו בלשון עבר.

## הערות שוליים

קטגוריה:בישופים
קטגוריה:אישים שחיו במאה ה-4
מסע הקסם המסתורי (תוכנית טלוויזיה)

**מסע הקסם המסתורי** היא תוכנית טלוויזיה ישראלית ששודרה בשנת 1998 בערוץ הספורט, ועוסקת בהיסטוריה של הכדורגל האנגלי. את התוכנית הגישו השחקן והקומיקאי ספי ריבלין ופרשן הכדורגל של הערוץ אבי מלר, והיא שודרה במשך עונה אחת בת 14 פרקים.

כל פרק בתוכנית הוקדש להיסטוריה של אחד ממועדוני הפאר באנגליה (מנצ'סטר יונייטד, ליברפול, ארסנל ועוד), או לחלופין לנושא כלשהו (משחקי גמר הגביע האנגלי, הפתעות וכו'). כל פרק החל במונולוג קומי של ריבלין בנושא הפרק, שלאחריו הצטרף מלר והשניים ניהלו שיחה קצרה וקלילה בנושא. לאחר מכן הוקדש רוב הפרק לשידור תקצירי משחקים היסטוריים, לרוב משנות ה-70 וה-80, של הקבוצה או הנושא להם מוקדש הפרק, מלווים בקריינות של מלר.

התוכנית נקראת על שם השיר והאלבום Magical Mystery Tour של הביטלס, והשיר גם שימש כשיר הפתיחה של התוכנית. בנוסף שובצו במהלך הפרקים קליפים עם שירי להקות אנגליות ותיקות, כגון הקינקס והמי.

לאורך השנים שודרה התוכנית בשידורים חוזרים בערוץ ה"גולד".

קטגוריה:תוכניות טלוויזיה ישראליות
קטגוריה:תוכניות ספורט ישראליות בטלוויזיה
קטגוריה:תוכניות טלוויזיה ישראליות שעלו לשידור בשנת 1998
קטגוריה:ערוץ הספורט: תוכניות וסדרות
קטגוריה:אנגליה: כדורגל
קטגוריה:היסטוריה של הספורט
קטגוריה:סדרות טלוויזיה על כדורגל
גוש המיעוטים הלאומיים

**גוש המיעוטים הלאומיים** (בפולנית: **Blok Mniejszości Narodowych**) היה קואליציה פוליטית של מיעוטים אתניים ב, שהורכבה בעיקר מאוקראינים, בלארוסים, יהודים וגרמנים.

## סקירה
הקמתה מחדש של פולין לאחר מלחמת העולם הראשונה לוותה במתח פנימי מובנה. פולין הוקמה כמדינת לאום לאחר קרוב ל-150 שנות כיבוש רוסי, אוסטרי וגרמני. עם זאת, במסגרת חוזה ורסאי ותחת פיקוח חבר הלאומים היא נאלצה להבטיח שוויון זכויות מלא למיעוטים שהיוו מעל לשליש מאוכלוסייתה. כדי להקטין את ייצוג המיעוטים נבחרה שיטת בחירות שנתנה העדפה לאזורים בעלי רוב פולני.

גוש המיעוטים הוקם בורשה בשנת 1922 על ידי יצחק גרינבוים, מראשי התנועה הציונית בפולין ולימים שר הפנים הראשון של מדינת ישראל. ועדת הבחירות של הגוש הורכבה מנציגים של אוקראינים, בלרוסים, יהודים וגרמנים. הקמת הגוש נועדה לאחד את המיעוטים ובכך להביא לייצוג שלהם גם באזורים "פולניים" להם היה ייצוג יתר בפרלמנט.

גוש המיעוטים נטל חלק בשלוש מערכות בחירות. במערכת הבחירות של 1922 הגוש זכה להצלחה רבה (19.5% מן הקולות, המפלגה השנייה בגודלה). בבחירות בשנת 1928 הצליחה הממשלה להחליש את גוש המיעוטים באמצעות הבטחות לגורמים הסלאביים בגוש (האוקראינים והבלארוסים) שחלקים מהם לא הצביעו עבורו. כתוצאה מכך ההישג של גוש המיעוטים באותן בחירות היה צנוע יותר ועמד על 14% מן הקולות, עדיין המפלגה השלישית בגודלה. בחירות 1930 כבר לא הוגדרו בחירות חופשיות ובמסגרתן קיבל הגוש 3% מן הקולות בלבד. תחת הטלטלה הפוליטית שעברה פולין במהלך בחירות אלו ולאחריהן התפורר הגוש וחדל לפעול.

## ייצוג יהודי במסגרת גוש המיעוטים
הבחירות בפולין היו בחירות אזוריות והייצוג לכל מחוז בחירה נקבע באופן שבו מספר הנציגים במרבית המחוזות היה נמוך משיעור היהודים באותו מחוז. שיטה זו נועדה להביא לכך שייצוג היהודים בסיים הפולני יעמוד על 8–9 נציגים בלבד לעומת נציגות של כ-40 חברים במצב של ייצוג התואם את שיעורם באוכלוסייה (כ-10%). שיטת ייצוג מפלה זו היוותה מוטיבציה מרכזית ביוזמתו של גרינבאום להקמת גוש המיעוטים. ואכן, בבחירות 1922 זכו היהודים בגוש המיעוטים לייצוג של 34 נציגים בסיים, 15 מהם ציונים, זאת לעומת 11 נציגים יהודים בלבד בבחירות לאספה המכוננת בפולין בשנת 1919. 12 נציגים יהודים נוספים נבחרו במסגרת הגוש לסנאט הפולני (הבית העליון).

הבחירות השניות לסיים בשנת 1928 התקיימו באווירה פחות חופשית מן הבחירות של 1922. הממשלה העמידה רשימה "לא מפלגתית" אליה הצטרפו נציגי אגודת ישראל, הפולקיסטים והמתבוללים שהחלישה את ההצבעה היהודית עבור הגוש. כתוצאה מכך נבחרו במסגרת הגוש בבחירות אלו 13 יהודים בלבד (6 יהודים נבחרו לסנאט הפולני). הבחירות ב-1930 לוו בטרור כלפי חלק מראשי המפלגות וגוש המיעוטים התפורר למעשה כאשר אפילו הציונים לא התמודדו במסגרתו.

## הערות שוליים

קטגוריה:פולין: מפלגות
קטגוריה:הרפובליקה הפולנית השנייה
In the Shadows

"**In The Shadows**" (בעברית: "**בצללים**") הוא שיר של להקת הרוק אלטרנטיבי הפינית דה ראסמוס, שנכלל באלבומם החמישי "Dead Letters". הסינגל, שיצא לאור ב-2003, זכה להצלחה ניכרת במצעדים ברחבי אירופה ואוקיאניה, כולל בריטניה, שם הגיע למקום ה-3, וניו זילנד, שם עמד השיר בראש המצעד. השיר היה מועמד לפרס קראנג לסינגל הטוב ביותר ("Kerrang! Award for Best Single") בשנת 2004.

## הלחנת השיר
"In the Shadows" נכתב במפתח (מוזיקה) "F". הפזמון מבוסס על קולות בתבנית של מילניאל וופ (Millennial whoop), ונחשב לדוגמה המוקדמת ביותר של המאה ה-21 לכלי זה במוזיקה פופולרית. ה"וופ" אכן היה קיים לפני, אך החל להימצא בשימוש יותר רק אחרי "In the Shadows".

## הקליפים
ישנם ארבעה קליפים שונים לשיר: הגרסה הפינית (בנדיט), הגרסה האירופאית (עורב-crow), הגרסה האמריקאית (מירור) וגרסה רביעית, פשוטה. גרסה חדשה של השיר, שנכתבה בשיתוף עם להקת הראפ האוקראינית קאלוש (להקה) מלווה בקליפ אף היא.

**הגרסה הפינית (בנדיט) - 2003**
הסרטון (שביים פין אנדרסון עבור הסרט "Magica Oy" בהלסינקי, פינלנד) מראים את דה ראסמוס מופיעים על במה הדומה למנחת (תעופה), ונמצאים בתהליך של גניבה מבנק, כשהמשטרה מגיעה במפתיע. לאורי ילונן כמעט נתפס, אבל מצליח להיאחז בדלת הכספת שנגררת מאחורי מכונית הגרר שהלהקה משתמשת בה עבור השוד שמחליקה במורד הרחוב. הוא נופל ורץ לתוך היער שם כלבי משטרה מוצאים אותו. לאחר מכן, המתופף אקי הקאלה מכניס אותו למכונית, שם לאורי מוצא את מזלו והמכונית נוסעת. הסרטון נכלל בפסקול של הסרט הפיני " Pahat pojat" ובקליפ נעשה שימוש בקטעים מהסרט.

**הגרסה האירופאית (crow) - 2003**
הלהקה מוצבת על במה במיקום לא ברור ומבצעת את השיר. מסביב לחדר מסתובבים עורבים, שפורצים מאוחר יותר את החלונות המלבניים הקטנים. לקראת הסוף עורב אחד שובר בכנפיו אור על התקרה והלהקה מופיעה במטר ניצוצות. בסופו של דבר, הלהקה הופכת לנוצות. הקליפ בוים על ידי ניקלאס פרונדה (Niklas Fronda) ופרדריק לופברג (Fredrik Löfberg) בסרט Baranga בסטוקהולם בשוודיה.

**הגרסה הבריטית/אמריקאית (Mirror) - 2004**
בסרטון, בבימויו של פיליפ סטולצל (Philipp Stölzl) בבוקרשט, רומניה, הלהקה מופיעה בקונצרט במה שנראה כאחוזה ויקטוריאנית ישנה. במהלך הבתים של השיר נראית משרתת (מדלינה גיטסקו-Madalina Ghitescu) עסוקה כל הזמן בלשרת את אדוני הבית במה שנראה כעברו של הארמון. המשרתת רואה את לאורי (הזמר) ואת הקונצרט במראות על הקירות, מה שגורם לה להסיח את דעתה, לעשות טעויות ולהפיל מגשים. בסופו של דבר, בעודה מתייאשת מהשגיאות שלה בחדרה, היא רואה את לאורי ואת כל המעריצים במראה שלה, בזמן שבעלי הבית מתקרב עם מישהי אחרת, אולי העוזרת הראשית, כנראה כדי לנזוף במשרתת החדשה. לאורי מושך אותה דרך המראה בחדרה למקום שבו הם מופיעים. לאחר מכן היא מסיימת לצפות בקונצרט. הוא מסתיים בכך שבעלי הבית האחרים נכנסים כדי לחדרה של המשרתת ומוצאים אותו ריק.

**הגרסה הרביעית - 2004**
הלהקה נראית מופיעה בחדר פשוט למראה דומה במראה למקום שבו הם מופיעים בגרסת ה"crow".

**גרסת התזמורת של קאלוש - 2022**
הלהקה הוציאה גרסה חדשה לשיר, שכותרתה "בצללים של אוקראינה" (""In the Shadows of Ukraine"), בהשתתפות להקת הראפ האוקראינית קאלוש (להקה). הקליפ לגרסה זו בוים על ידי לאוניד קולוסובסקי.

## מיקומי שיא

## קישורים חיצוניים

## הערות שוליים

קטגוריה:סינגלים מ-2004
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים בהוצאת איילנד רקורדס
ביאנקה דווינס

**ביאנקה מישל דווינס** (באנגלית: **Bianca Michelle Devins**; 2 באוקטובר 2001 – 14 ביולי 2019) הייתה נערה אמריקאית ממדינת ניו יורק שנרצחה על ידי מכרה, ברנדון אנדרו קלארק. לאחר הרצח הוא ניסה להתאבד ונכשל. קלארק הואשם ברצח מדרגה שנייה, הודה, ונידון ל-25 שנות מאסר.

דיווחי המשטרה קבעו שדווינס וקלארק היו במערכת יחסים אינטימית למרות שהשניים פירשו את הקשר בצורה שונה. אחותה של דווינס תיארה את קלארק כחבר משפחה קרוב, אם כי דווינס אמרה שהיא אינה זוכרת את שמו ונאלצה לחפש זאת בהיסטוריית השיחות שלהם בדיסקורד. הרצח התרחש לאחר שקלארק ראה את דווינס מנשקת אדם אחר, לכאורה.

הרצח של דווינס זכה לתשומת לב רבה מהעיתונות והמדיה החברתית. הדיווחים הראשונים אודות הפרשה היו מלאים במידע שגוי. תמונות גופתה של דווינס צולמו על ידי קלארק והופצו באופן נרחב באינטרנט, מה שעורר תגובות לעג ואהדה לרצח. תגובות אתרי המדיה החברתית היו נתונות לביקורת, ובעקבות כך חוקק חוק על שם ביאנקה. פרשנים דנו באופי הייחודי של הפשע ובקשר שלו למבנה המדיה החברתית.

## קישורים חיצוניים
* 
* 
* 

קטגוריה:קורבנות רצח במדינת ניו יורק
קטגוריה:רצח נשים
קטגוריה:אמריקאיות שנולדו ב-2001
קטגוריה:אמריקאיות שנפטרו ב-2019
סמנטיק סקולר

**סמנטיק סקולר** (אנגלית: **Semantic Scholar**) הוא כלי מחקר חינמי ומנוע חיפוש לספרות מדעית שפותח ב"מכון אלן לבינה מלאכותית" ופורסם לציבור בנובמבר 2015. מאחורי פיתוח המנוע עומד מדען המחשב אורן עציוני. נכון לשנת 2023, הכלי קיטלג מעל 200 מיליון מאמרים אקדמיים.

סמנטיק סקולר קורא ומקטלג מידע מכשני מיליון מאמרים אקדמיים המתפרסמים בכל שנה, בעיקר באנגלית. הכלי מחובר לכ-30 הוצאות לאור, חלקן מסחריות וחלקן פתוחות לציבור. בין השאר, סמנטיק סקולר מקטלג מאמרים מ־ BMJ, SSRN, PubMed, arXiv, Springer Nature, ועוד. מטרת הכלי היא לזהות מידע וקשרים חדשים. בעזרת בינה מלאכותית, למידת מכונה ועיבוד שפה טבעית סמנטיק סקולר יכול לסכם במשפט אחד כ-60 מיליון מאמרים במדעי המחשב, ביולוגיה ורפואה.

בדומה לגוגל סקולר, גם סמנטיק סקולר יודע לזהות מאמרים משפיעים במיוחד, המצוטטים פעמים רבות. הכלי מאפשר גם העתקה של הפרטים הביבליוגרפיים של המאמר. בשונה מגוגל סקולר ו־PubMed, סמנטיק סקולר מאפשר לבנות ספריה מקוונת של מאמרים אשר תעצב את המלצות הקריאה האישיות.

השימוש בסמנטיק סקולר הוא חינמי.

## ראו גם
* גוגל סקולר

## קישורים חיצוניים

* 

## הערות שוליים

קטגוריה:תוכנות בינה מלאכותית
קטגוריה:מנועי חיפוש
אליזבת באום-שניידר

**אליזבת באום-שניידר** (בצרפתית: **Élisabeth Baume-Schneider**; נולדה ב-24 בדצמבר 1963) היא פוליטיקאית שווייצרית מן המפלגה הסוציאל-דמוקרטית. מראשית שנת 2023 היא מכהנת כחברת מועצת הברית של המדינה.

## ביוגרפיה
אליזבת שניידר נולדה למשפחת איכרים בקנטון ברן. לאחר תום לימודיה התיכוניים למדה מדעי החברה באוניברסיטת נשאטל  וסיימה תואר מוסמך. בין השנים 1989–2002 עבדה כעובדת סוציאלית בקנטון ז'ורה ולאחר מכן במִנהל קנטון זה.

### קריירה פוליטית
בתחילת הקריירה הפוליטית שלה הושפעה באום-שניידר מתנועת סולידריות הפולנית והצטרפה למפלגה הסוציאל-דמוקרטית. בשנת 1995 נבחרה לחברה במועצה הגדולה של ז'ורה, ובשנת 2000 נבחרה לעמוד בראשה. בין 2003 ל-2015 הייתה חברה בממשלת קנטון ז'ורה וכיהנה כשרת החינוך ולאחר מכן כשרת התרבות והספורט.

בבחירות הפדרליות של 2019 נבחרה באום-שניידר למועצת הקנטונים, הבית העליון של אספת הברית. בנובמבר 2022 הכריזה על מועמדותה למועצה הפדרלית של שווייץ. ב-7 בדצמבר נבחרה למועצה הפדרלית והחליפה את חברת המועצה הפדרלית הפורשת מטעם המפלגה הסוציאל-דמוקרטית, סימונטה סומרוגה. באום-שניידר היא החברה הראשונה במועצה הפדרלית מקנטון ז'ורה, הצעיר מבין הקנטונים השווייצריים. בחירתה הייתה שנויה במחלוקת, שכן משמעותה היא שהחלק דובר הגרמנית של שווייץ, המהווה את רוב האוכלוסייה השווייצרית, נמצא כעת בתת-ייצוג במועצה הפדרלית - שלושה מתוך שבעה חברים. היא מונתה לעמוד בראש המחלקה הפדרלית למשפטים ומשטרה במקומה של קארין קלר-סוטר, שהפכה לראש מחלקת הכספים. ב-2024 עברה לשמש כראש מחלקת הפנים.

### חיים אישיים
באום-שניידר נשואה ואם לשני ילדים. היא מתגוררת בעיירה לה ברלה  שבקנטון ז'ורה. היא ילדה את בנה השני כאשר עמדה בראש המועצה הגדולה של ז'ורה בשנת 2000.

## קישורים חיצוניים
* 

* אליזבת באום-שניידר, באתר המועצה הפדרלית של שווייץ
* אליזבת באום-שניידר, באתר אספת הברית של שווייץ

קטגוריה:שרות ממשלת שווייץ
קטגוריה:שרי המשפטים והמשטרה של שווייץ
קטגוריה:המחלקה הפדרלית למשפטים ומשטרה
קטגוריה:שרי פנים
קטגוריה:שווייצרים שנולדו ב-1963
פסק דין ונסברי

***Associated Provincial Picture Houses Ltd. v Wednesbury Corporation*** (ידוע כ**פסק דין ונסברי** או **הלכת ונסברי**) הוא פסק דין אנגלי משנת 1947. נקבעו בו הכללים לשימוש בעילת סבירות בביקורת שיפוטית על החלטות רשות מבצעת או רשויות מנהליות שתחתיה. פסק הדין הוזכר בהקשר של עילת הסבירות בישראל, בין היתר בדיונים על החקיקה לפסילת עילת הסבירות בבג"ץ בישראל, בספטמבר 2023.

בפסק הדין הוגדרו שלושה תנאים הנדרשים על מנת שבית המשפט יתערב בהחלטה מינהלית כדי לתקנה. עילת חוסר הסבירות נוסחה בשנת 1984 בפסק הדין *Council of Civil Service Unions v Minister for the Civil Service* כך:

## פרטי המקרה
בשנת 1947 קיבלה חברת Associated Provincial Picture Houses רישיון מתאגיד ונסברי - רשות מקומית בסטפורדשייר - להפעיל בית קולנוע בימי ראשון, בתנאי שלא תותר כניסה לילדים מתחת לגיל 15, בין אם יגיעו בליווי מבוגר ובין אם לאו. על פי "חוק הקולנוע 1909" שהיה תקף אז, בתי קולנוע יכלו להיות פתוחים בימי שני עד שבת בלבד. חריגה מכלל זה לפתיחת בתי קולנוע בימי ראשון התאפשרה רק בהחלטה של רשות מקומית או בפנייה ממפקד כוחות הצבא המוצבים בשכונה.

חוק ה-Sunday Entertainments Act משנת 1932 אפשר פתיחת בתי קולנוע בימי ראשון על ידי הרשויות המקומיות בכפוף לתנאים עליהם החליטה הרשות, ולאחר שנערכה בנושא הצבעת רוב ברובע. Associated Provincial Picture Houses ביקשו להכריז שהתנאי שהוצב לגבי גיל הילדים אינו מקובל ונמצא מחוץ לסמכותו של התאגיד.

## פסק דין
בית המשפט קבע כי אין בסמכותו להוציא צו לביטול ההחלטה הנתבעת. נקבע כי על מנת שבית המשפט יאמץ סעדים כלשהם נגד החלטות גופים ציבוריים, יהיה עליו לקבוע כי התקיימו התנאים הבאים, וכי מקבל ההחלטות:
# נתן משמעות גבוהה לעובדות לא רלוונטיות לתהליך.
# לא נתן רלוונטיות לעובדות שהיו ראויות להילקח בחשבון בתהליך.
# קיבל החלטה אבסורדית לחלוטין, החלטה שהיא כל כך בלתי סבירה, ששום רשות סבירה לא הייתה יכולה לקבל אותה.

בית המשפט קבע כי במקרה הספציפי שנדון לפניהם, ובהתאם לסטנדרטים שנקבעו, התנהלות התאגיד לא הגיעה לרמה של חוסר סבירות ולכן דחה את עתירת מפעילת הקולנוע, והחלטת הרשות המקומית נותרה על כנה.

השופט הלורד גרין  אמר (עמ' 229):

## משמעות
בעקבות פסק הדין נקבעה "עילת הסבירות של ונסברי" המתייחסת בעיקר לתנאי השלישי של החלטה שהיא כל כך בלתי סבירה, ששום רשות סבירה לא הייתה מחליטה כך. העיקרון מצוטט בבתי המשפט בבריטניה ובישראל כסיבה לפיה על בתי המשפט להסס לפני שיתערבו בהחלטות של רשות מבצעת.

באנגליה בשנים האחרונות (בעיקר עקב חקיקת חוק זכויות האדם בשנת 1998), מערכת המשפט עברה לגישה קפדנית פחות, בטענה כי בנסיבות מסוימות יש צורך לבצע ביקורת בוחנת יותר של החלטות מנהליות. בית הדין האירופי לזכויות אדם מחייב את בית המשפט הבודק להכפיף את ההחלטה המקורית ל"בדיקות חרדה" (anxious scrutiny) באשר לשאלה האם אמצעי מינהלי מפר את זכות האמנה האירופית לזכויות אדם. על מנת להצדיק פגיעה שכזו על המשיבים להראות כי פעלו על פי "צורך חברתי דוחק" (pressing social need) וכי האמצעים שננקטו לשם כך היו מידתיים להגבלת הזכות.

## ראו גם
* עילת הסבירות
* הרפורמה המשפטית בישראל

## הערות שוליים

## קישורים חיצוניים
* Associated Provincial Picture Houses Ltd v. תאגיד ודנסברי
קטגוריה:פסקי דין בממלכה המאוחדת
קטגוריה:משפט מנהלי
שגיא צוקרמן

**שגיא צוקרמן** הוא שחקן טניס שולחן פאראלימפי ישראלי.

## ביוגרפיה
צוקרמן נולד וגדל בזכרון יעקב והיה חבר מועדון מכבי זכרון יעקב.

מגיל צעיר שיחק טניס שולחן ובשנת 1982 זכה באליפות ישראל בשכבת הגיל לבני עשר. בשנת 1984 זכה במקום השני באליפות הנוער לטניס שולחן.

בשנת 1989 נפגע בתאונת עבודה ובעקבות פגיעה בכלי הדם נמצא זכאי ל-100 אחוזי נכות.

ב התחרה בתחרויות יחידים וקבוצות: בתחרות היחידים בדרגת נכות 9 הפסיד בשלב המוקדמות ולא העפיל לרבע הגמר, בטורניר הקבוצות לדרגות נכות 9–10 התחרה עם זאב גליקמן והם הפסידו בשלב המוקדמות ולא העפילו לרבע הגמר, ובטורניר הפתוח לדרגות נכות 6–10 התקדם עד שמינית הגמר ולא העפיל לרבע הגמר.

בשנת 1997 הגיע לשיא הדירוג האישי שלו והיה עשירי בעולם בדרגת נכות 9.

צוקרמן סיים לימודי משפטים ובשנת 2016 סיים תואר שני בטכניון בנדל"ן ושמאות. ניהל חברה להשקעות נדל"ן בארצות הברית ובשנת 2019 מונה לראש מנהלת ההתחדשות העירונית בעיריית חדרה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* שגיא צוקרמן באתר איגוד טניס שולחן העולמי

## הערות שוליים

קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני טניס שולחן במשחקים הפאראלימפיים אטלנטה (1996)
קטגוריה:ישראלים שנולדו במאה ה-20
משמר הרפובליקה (צרפת)

**משמר הרפובליקה** (בצרפתית: **Garde républicaine**) היא יחידה צבאית הכפופה לז'נדרמריה הצרפתית אשר ייעוד ביצוע משימות אבטחה מיוחדות במרחב עיר הבירה פריז.

היחידה מספקת משימות משמר כבוד לטקסים ואירועים רשמיים של צרפת.

תפקיד נוסף של הוא אבטחת מבני ציבור חשובים בעלי משמעות לאומית ביניהם:
* המעון הרשמי של נשיא צרפת, הארמון האליזה.
* מעון ראש ממשלת צרפת, מלון מטגניון .
* משכן הסנאט, ארמון לוקסמבורג.
* משכן האספה הלאומית, ארמון בורבון. 
* מושב בית המשפט העליון של צרפת  ובית המשפט לערעורים , ארמון הצדק .

משימות נוספות עליהם אחראי משמר הרפובליקה הם: אבטחת מנהיגי מדינות זרים, טקסים צבאיים ומשמר כבוד לחיילים שנפלו, תמיכה בכוחות אכיפת חוק.

## גלריה

קובץ:Garde républicaine cavalry squadron - Paris.jpg|טקסט=
קובץ:2012 inauguration of the French President-IMG 1631.jpg|טקסט=
קובץ:Garde Républicaine.JPG|טקסט=
קובץ:Republican Guard Élysée Palace 2.JPG
קובץ:PR-2012-05-15 IMG 1503.jpg
קובץ:French Republican Guard cavalry (1).jpg|טקסט=
קובץ:PR-2012-05-15 IMG 1570.jpg
קובץ:1st Infantry Republican Guard Bastille Day 2008 n1.jpg|טקסט=
קובץ:Escorte de la Garde républicaine le 8 mai 2015 à Paris.JPG|טקסט=
קובץ:Gardes republicains Elysee DSC08767.jpg
קובץ:Secretary Kerry and French Foreign Minister Ayrault Leave the Quai d'Orsay (31605675235).jpg


## קישורים חיצוניים
* 

## הערות שוליים

קטגוריה:צרפת: צבא וביטחון
סטפן פריק

**סטפן פריק** (באנגלית: **Stephen Nathaniel Frick**; נולד ב-30 בספטמבר 1964) הוא טייס חלל אמריקאי שהשתתף ב-2 טיסות של מעבורת חלל.

## ביוגרפיה
סטפן פריק נולד בפיטסבורג, קליפורניה וסיים לימודי בית ספר בשנת 1982. בשנת 1984 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית ובשנת 1994 סיים לימודי תואר שני בבית הספר של הצי ללימודים מתקדמים

בשנת 1986 התגייס סטקרו לצי ארצות הברית וסיים קורס טיס. הוא היה טייס מקדונל דאגלס F/A-18 הורנט ושירת בבסיסי החיל בנושאת מטוסים סראטוגה. פריק השתתף במלחמת המפרץ. בשנת 1994 הוא קיבל הסמכה כטייס ניסוי.

## פעילותו בנאס"א
ב-1996 התקבל פריק לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע.

באפריל 2002 הוא היה טייס של מעבורת החלל אטלנטיס במשימה STS-110 (מייקל בלומפילד היה מפקד צוות). המטרה של המשימה הייתה להתקין חלק ה-S0 Truss, שנותן תמיכה למבנה התחנה.

בפברואר 2008 הוא היה מפקד צוות מעבורת החלל אטלנטיס במשימה STS-122. המטרה העיקרית הייתה להביא לתחנת החלל מודול קולומבוס והחלפת חלק מציית תחנת החלל.

פריק עזב את נאס"א בשנת 2015.

## לאחר נאס"א
לאחר שירות ביחידת האסטרונאוטים פריק החל עבודה בלוקהיד מרטין.

## קישורים חיצוניים

*  
* ביוגרפיה
* נקודות ציון בחייו של פריק

## הערות שוליים

קטגוריה:אסטרונאוטים אמריקאים
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי בית הספר של הצי ללימודים מתקדמים
קטגוריה:מעוטרי צלב התעופה המצוינת (ארצות הברית)
קטגוריה:מלחמת המפרץ: אישים
קטגוריה:אמריקאים שנולדו ב-1964
מגפת האופיואידים

**מגפת האופיואידים**, המכונה גם **משבר האופיואידים**, היא העלייה המהירה בהתמכרות ובמספר מקרי המוות עקב שימוש יתר, שימוש לרעה ומינון יתר, בקבוצת התרופות הנקראות אופיואידים מאז שנות ה-90. המשבר כולל את ההשלכות הרפואיות, החברתיות, הפסיכולוגיות, הדמוגרפיות והכלכליות המשמעותיות של ניצול לרעה בתרופות אלה כולל ניצול רפואי, וניצול לא רפואי של התרופות.

## רקע
ממוזער| תרשים המתאר את המאפיינים המבניים המגדירים אופיאטים ואופיואידים, כולל הבחנות בין מבנים אופיאטים חצי סינתטיים לסינתטיים מלאים
[ממוזער| [פנטניל. 2 מ"ג (אבקה לבנה מימין) היא מנה קטלנית ברוב האנשים. אגורה אמריקאית היא ברוחב 19 מ"מ (0.75 אינץ').]]
אופיואידים הם משפחה של משככי כאבים בינוניים עד חזקים, כולל אוקסיקודון (נמכר בדרך כלל תחת השמות המסחריים OxyContin ו-Percocet), הידרוקודון (Vicodin, Norco) ופנטניל, שהוא משכך כאבים חזק מאוד המסונתז כדי להידמות לאופיאטים אחרים כגון מורפיום והרואין שמקורו באופיום. העוצמה והזמינות של חומרים אלה, למרות הסיכון הפוטנציאלי להתמכרות ולמנת יתר, הפכו אותם לפופולריים הן כטיפול רפואי והן כתרופות פנאי. בשל ההשפעות המרגיעות של אופיואידים על מרכז הנשימה של המוח המוארך, אופיואידים במינונים גבוהים מהווים פוטנציאל דיכוי נשימתי ועלולים לגרום לאי ספיקת נשימה ומוות.

משבר האופיואידים בארצות הברית קודם על ידי חברות תרופות כמו פרדו פארמה שהציגה מצג שווא לפיו התרופה שלה בטוחה ולא ממכרת. החברות שיווקו את התרופות למיליוני תושבים תוך הטעיה של רופאים, חוקרים וגופי רגולוציה. רופאים מושחתים סייעו להחמרת הבעיה על ידי פתיחת תחנות גלולות. באופן זה מאות אלפי אמריקאים, כולל אנשים צעירים נורמטיבים קיבלו את התרופה ללא צורך רפואי, ורבים מהם התמכרו אליהן. לאחר החמרת האכיפה נגד התרופות פנו המכורים לסמים הנמכרים ברחוב. המשבר הוביל למותם של מעל 800 אלף איש וגרם לירידה בתוחלת החיים בארצות הברית. המגפה של שימוש באפיאודים מהווה משבר בריאות ציבורי גם במדינות אחרות כמו קנדה, בריטניה ומדינות אירופה. מומחים מזהירים מפני התפשטות המגפה גם למדינות אחרות ובכללן ישראל.

אופיואידים הן תרופות יעילות ביותר לטיפול בכאב חריף, אך יש ויכוח עז בשאלה האם הם יעילות בטיפול בכאב כרוני או בעל השפעה גבוהה, שכן הסיכונים עשויים לעלות על היתרונות.

## ראו גם

* משבר האופיואידים בארצות הברית

* צריכת אופיואידים בישראל

## קישורים חיצוניים
* 
* 
* השימוש המוגבר במשככי כאבים נרקוטיים בישראל: תחילתה של מגפה?, מרכז טאוב, 2023
* 
* 

## הערות שוליים

*
קטגוריה:התמכרות
פיגוע הירי בצומת אדם (2001)

**פיגוע הירי בצומת אדם** היה פיגוע ירי שבוצע בכ"א באלול ה'תשס"א, 9 בספטמבר 2001 בצומת אדם שבכביש 57 בבקעת הירדן ובו ירו מחבלים פלסטינים לעבר מיניבוס הסעות של תלמידים ורצחו שני עובדים יהודים ופצעו שלושה עובדים נוספים.

## רקע
הפיגוע התרחש בעיצומה של האינתיפאדה השנייה כשבוע וחצי לפני ראש השנה. באזור מרכז בקעת הירדן, שבו התרחש הפיגוע, בוצעו באותה תקופה מספר פיגועי ירי אך לא כולם הסתיימו בתוצאה קטלנית כמו פיגוע זה.

## הפיגוע
הפיגוע בוצע בשעה 08:15 בבוקר בצומת אדם שבכביש 57, כ-2.5 קילומטרים ממערב לגשר אדם, מחבלים פלסטינים ירו אל עבר מיניבוס הסעות של תלמידים שנסע מהמושב מחולה שבצפון בקעת הירדן לבית הספר האזורי "גפנים" של מועצה אזורית ערבות הירדן.

בפיגוע נרצחו שני עובדי צוות יהודים ונפצעה אישה באורח בינוני ועוד שניים במצב קל.

## קישורים חיצוניים
* 

צומת אדם
צומת אדם
קטגוריה:מועצה אזורית ערבות הירדן
צומת אדם
אדם - צומת
סרגיי וולקוב

**סרגיי וולקוב** (ברוסית:**Сергей Александрович Волков** , נולד ב-1 באפריל 1974 בצ'והוייב) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-547 ימים בחלל. הוא היה מפקד משלחת מס' 17 של תחנת החלל הבין-לאומית.

## קורות חיים
סרגיי וולקוב נולד בעיר צ'והוייב, אז באוקראינה הסובייטית שהייתה חלק של ברית המועצות. אביו היה טייס ששירת בבסיס חיל האוויר הסובייטי. כאשר אביו אלכסנדר וולקוב נכלל ליחידת הקוסמונאוטים, המשפחה עברה להתגורר בעיר הכוכבים בה סרגיי וולקוב סיים לימודי בית ספר. בשנת 1995 הוא סיים בית ספר לטייסים והוצב להמשך שירות בבסיס של חיל האוויר הסובייטי.

בשנת 1997 וולקוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים (אביו עזב אותה בשנת 1998).

בשנת 2006 וולקוב היה בצוות גיבוי של טיסה סויוז TMA-8.

בשנת 2008 וולקוב היה מפקד טיסה של סויוז TMA-12 שהתחברה לתחנת החלל הבין-לאומית עם משלחת מס' 17 לתחנת החלל הבין-לאומית בפיקודו. במהלך השהות בתחנת החלל וולקוב ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-24 באוקטובר 2008 לאחר 198 ימים בחלל.

בשנת 2010 וולקוב היה מפקד טיסה של סויוז TMA-02M שהתחברה לתחנת החלל הבין-לאומית עם משלחת מס' 28 לתחנת החלל הבין-לאומית בפיקוד של אנדריי בוריסינקו. הוא המשיך לפעול במסגרת משלחת מס' 29 לתחנת החלל הבין-לאומית בפיקוד של מייקל פוסום. במהלך שהות בחלל וולקוב ביצע פעילות חוץ רכבית באורך של 6 שעות. הוא חזר לכדור הארץ בנובמבר 2011 לאחר 167 ימים בחלל.

בשנת 2015 וולקוב היה מפקד טיסה של סויוז TMA-18M שהתחברה לתחנת החלל הבין-לאומית עם משלחת מס' 45 לתחנת החלל הבין-לאומית בפיקוד של סקוט קלי. הוא המשיך לפעול במסגרת משלחת מס' 46 לתחנת החלל הבין-לאומית. במהלך שהות בחלל וולקוב ביצע פעילות חוץ רכבית באורך של כ-5 שעות. הוא חזר לכדור הארץ במרץ 2015 לאחר 181 ימים בחלל.

וולקוב עזב את יחידת הקוסמונאוטים בשנת 2017 והמשיך לעבוד במרכז גגארין להכשרת קוסמונאוטים.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי
* פעילות משלחת קבועה מס' 17 בתחנת החלל בין לאומית
* 

קטגוריה:מעוטרי גיבור הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:הלכי חלל רוסים
קטגוריה:רוסים שנולדו ב-1974
אנטוני קמינסקי

**אנטוני קמינסקי** (פולנית: **Antoni Kamieński**; 21 ביולי 1860 – 12 בספטמבר 1933) היה צייר, מאייר וחרט פולני-בלארוסי.

## ביוגרפיה
ממוזער|דיוקן, 1917
קמינסקי נולד למשפחה בעלת קרקעות, אך בחר להתעלם מבקשותיו של אביו ועזב את הבית כדי ללמוד באקדמיה הקיסרית לאמנויות מ-1882 עד 1885. המדריך העיקרי שלו שם היה בוגדן וילוואלדה. בשנת 1886, הוא נאלץ להפסיק את לימודיו כאשר משפחתו נקלעה לקשיים כלכליים ולחזור הביתה כדי לעזור להציל את אחוזתם  ב-1890 עבר לוורשה, שם מצא עבודה כמאייר בכתב העת Tygodnik Illustrowany. 

בשנת 1891, הוא החליט לנסוע לפריז וללמוד באקדמיה ז'וליאן, שם למד פיסול מאנטונין מרסיה וציור אצל ויליאם-אדולף בוגרו. איוריו הופיעו ב-Le Monde illustré, ומדי פעם, ב-The Graphic.

הוא חזר לוורשה ב-1894 והמשיך לעבוד כמאייר עבור מגזינים מקומיים עד 1912, אם כי ערך נסיעות רבות לפריז כדי להציג. עם פרוץ מלחמת העולם הראשונה הוא היה בצרפת וכאזרח רוסי, נעצר בגבול אוסטריה כשניסה להגיע הביתה. בסופו של דבר הוא בילה את זמן המלחמה בשווייץ.

ב-1919, כשפולין הפכה לעצמאית, הוא הצטרף לצבא הכחול והפך לתומך נלהב של התחייה הלאומית. הוא היה אחד מהאמנים הרבים שציירו את דיוקנו של יוזף פילסודסקי.

אחת מיצירותיו הידועות ביותר היא האלבום, "סקיצות של יער ביאלוביה" (1912). הוא גם יצר סדרה של תחריטים פופולריים בהשראת המהפכה של 1905. בנוסף לאיורי המגזין שלו, הוא יצר רישומים לסיפורי האגדות של הנס כריסטיאן אנדרסן, וכן יצירות של אלייזה אורז'שקובה ומריה קונופניצקה, במגוון רחב של מדיה, כולל דיו, פחם ועפרונות צבעוניים. ב-1907 פרסם רומן משלו, שנקרא בוקר אביבי.

לאחר מותו, הוא נשכח במידה רבה.

## קישורים חיצוניים

## הערות שוליים

קטגוריה:ציירים רוסים
קטגוריה:גרפיקאים
קטגוריה:ציירים פולנים
קטגוריה:ילידי 1860
קטגוריה:נפטרים ב-1933
חרירה

**חרירה** (בערבית: **الحريرة**) הוא מרק צפון אפריקאי מסורתי שמוצאו ממרוקו ואלג'יריה. בקרב יהודים רבים המרק הוא מאכל של סיום צום יום כיפור, ובקרב מוסלמים הוא נאכל בסעודות סיום צום (אפטאר) בחג הרמאדן.

במרק חרירה יש בדרך כלל עדשים, גרגירי חומוס, עגבניות, לימון, בצל, סלרי, כוסברה וכורכום. בכל משפחה ועדה נוהגים להוסיף חומרי גלם נוספים (למשל: אטריות, אורז ומח עצם).

חרירה אלג'יראית שונה מהחרירה המרוקאית בכך שהחרירה האלג'יראית אינה מכילה עדשים. המאכל ידוע בתור מנה ראשונה אך נאכל בפני עצמו גם כארוחה קלה.

פירוש המילה חרירה בערבית הוא משי קטן או משי עדין, וזאת על שום המרקם הסמיך והעדין של המרק הנוצר מעיבויו על ידי תוספת קמח או ביצה. 

## הכנה והגשה
ממוזער|קערת חרירה מוגשת בקזבלנקה
מתכון הבסיס של חרירה מורכב מהמרכיבים הבאים, ועשוי להשתנות בהתאם לאזורים:
* עגבניות או רכז עגבניות
* גרגירי חומוס
* עדשים
* בצלים
* אורז או אטריות
* ביצים או קמח למרקם משיי
* כמות קטנה של בשר בקר, כבש או עוף
* ציר (בדרך כלל ציר טלה) המתובל בכורכום (או תבלין דומה בצבע עז כמו זעפרן), כמון, קינמון, ג'ינג'ר ועשבי תיבול טריים כמו כוסברה ופטרוזיליה.

יש הנותנים למרק "לנוח" לילה על מנת שטעמיו יתמזגו ויתעצמו. 

יש שמוסיפים מיץ לימון למרק בזמן ההגשה. 

לצד המרק נהוג להגיש לחמים מסורתיים. בקרב חלק מהמשפחות המרק מוגש עם ביצים קשות חתוכות לרבעים המתובלות במלח וכמון;  הביצים מוגשות בתוך המרק או לצידו. כשהמרק מוגש בשבירת צום נהוג להגיש לצידו תמרים ופירות יבשים אחרים כמו תאנים, רצועות בצק מסורתיות מטוגנות וטבולות בדבש (שבאקייה) או קרפים מיוחדים תוצרת בית.

## ראו גם
* המטבח המרוקאי
* המטבח האלג'יראי
* המטבח המגרבי

## קישורים חיצוניים

* החרירה במורשת יהודי מרוקו
* 

## הערות שוליים

קטגוריה:המטבח המזרח-תיכוני
קטגוריה:יום הכיפורים
קטגוריה:המטבח היהודי ספרדי
קטגוריה:מטבחי אפריקה
קטגוריה:המטבח הים-תיכוני
קטגוריה:המטבח הערבי: מרקים
קטגוריה:מרקים
איגור בוגומולסקי

**איגור אלכסנדרוביץ' בוגומולסקי** (בבלארוסית: **Ягор Аляксандравіч Багамольскі**, ברוסית: **Егор Александрович Богомольский**; נולד ב-3 ביוני 2000 במינסק שבבלארוס) הוא כדורגלן בלארוסי המשחק בעמדת החלוץ בקבוצת זירה מליגת העל האזרית ובנבחרת בלארוס.

## קריירת מועדונים
בוגומולסקי גדל במחלקת הנוער של דינמו מינסק. הוא שיחק בקבוצות הבוגרות של דינמו מינסק, דינמו ברסט, רוך ברסט ומינסק במסגרת ליגת העל הבלארוסית. עם דינמו ברסט זכה באליפות בלארוס בעונת .

ב-20 ביולי 2022 חתם בוגומולסקי על חוזה לשלוש שנים בנפטצ'י באקו מליגת העל האזרית. בעונתו הראשונה במועדון ערך 27 הופעות ליגה והבקיע שלושה שערים.

ב-7 ביוני 2025 חתם בזירה.

## קריירה בינלאומית
ב-10 ביוני 2022 ערך בוגומולסקי את הופעת הבכורה שלו בנבחרת בלארוס, בתיקו 1-1 נגד נבחרת קזחסטן במסגרת ליגת האומות 2022/2023.

## תארים
;דינמו ברסט
* אליפות בלארוס (1): 2019

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:כדורגלני דינמו מינסק
קטגוריה:כדורגלני דינמו ברסט
קטגוריה:כדורגלני מינסק
קטגוריה:כדורגלני נפטצ'י באקו
קטגוריה:כדורגלני זירה
קטגוריה:כדורגלני נבחרת בלארוס
קטגוריה:בלארוסים שנולדו ב-2000
תלמי בן מנאוס

**תלמי בן מנאוס** (ביוונית: Πτολεμαῖος, *Ptolemaeus*, פטולמאיוס; שם אביו בלטינית: *Mennæus*) היה השליט (טטרארך) של ממלכת היטורים וכלקיס בשנים 85–40 לפנה"ס ועד מותו.

בזמן שלטונו פעל תלמי להרחיב את שטחו במסעות צבאיים, השתלט על לבנון, איים על דמשק, הכניע מספר מחוזות לאורך החוף הפיניקי ותקופה קצרה אף השתלט על בניאס בגליל העליון. למעשה, קודם לכן הגליל כולו היה באופן פורמלי נתון בשליטתם של היטורים אך נכבש מידם על ידי יהודה אריסטובולוס הראשון החשמונאי בשנת 103 לפנה"ס.

בעקבות התנגדותם של היהודים שחשו עצמם מדוכאים תחת שלטונו של תלמי, שלח הנסיך אריסטובולוס השני, במצוות אמו המלכה שלומציון אלכסנדרה, משלחת צבאית לדמשק על מנת להגן עליה בפני תלמי. זמן קצר לאחר מכן פלש המצביא הרומאי פומפיוס לשטחי הממלכה היטורית, החריב את מעוזיה בלבנון ונטל ממנה את השליטה בערים ההלניסטיות כפי שעשה ביהודה. כאשר אריסטובולוס השני נרצח על ידי סיעת תומכי פומפיוס ביהודה (49 לפנה"ס) מצאו בניו ובנותיו מקלט אצל תלמי, וייתכן שהסיעה היהודית-לאומית באותו הזמן נתמכה על ידי היטורים.

מתתיהו אנטיגונוס השני, בנו של אריסטובולוס, נתמך גם הוא על ידי תלמי במאמציו להפוך למלך ביהודה. לפי יוסף בן מתתיהו, המלך החשמונאי אנטיגונוס היה קרוב משפחה של תלמי שנישא לאחותו של אנטיגונוס אלכסנדרה, שהייתה נשואה קודם לכן לבנו פיליפיון, אולם תלמי רצח את בנו ולקח את כלתו לעצמו. תלמי מת זמן קצר לאחר פלישתם של הפרתים ליהודה ואת מקומו ירש בנו ליסניאס .
## קישורים חיצוניים
* 
* Wright, N. L. 2013: "Ituraean coinage in context". *Numismatic Chronicle* 173: 55–71. (זמין כאן באנגלית, מצריך רישום)

## הערות שוליים

קטגוריה:שליטי ארצות
מעיין ארזי מלינרסקי

**מעיין ארזי מלינרסקי** (נולדה ב-15 בספטמבר 1974) כיהנה בשנים 2021-2025 כמנכ"לית עמותת שוות, הפועלת לשינוי חברתי וצמצום פערי מגדר.

## ביוגרפיה

ארזי מלינרסקי נולדה וגדלה בראשון לציון. בשנת 1996 סיימה ארזי מלינרסקי תואר ראשון בתקשורת וניהול במכללה למנהל ולאחר מכן תואר שני במנהל עסקים למנהלים (EMBA) באוניברסיטת תל אביב.

היא החלה את דרכה במשרדי פרסום כתקציבאית ומנהלת לקוחות. בשנים 2016 עד 2020 שימשה כמנהלת מחלקת השיווק של בינ"ה - התנועה ליהדות חברתית. במסגרת תפקידה פרסמה טורי דעה חברתיים על פרשת השבוע, פיתחה את תחום פעילות החינוך הזהותי-פלורליסטי והייתה חלק מצוות הפיתוח של בתי בינ"ה למטיילים בהודו ובפרו.

משנת 2021 מכהנת ארזי מלינרסקי כמנכ"לית עמותת שוות. בתקופת כהונתה הכפילה העמותה את היקף פעילותה פי שישה. כמו כן, ארזי מלינרסקי קידמה את מיזם שבוע הנערה הישראלית בו נפגשות אלפי נשים בכירות מכלל המגזרים עם עשרות אלפי בנות ובני נוער ברחבי הארץ לשיחות השראה, אודות דרכי ההגשמה והקריירה השונות, במטרה לעודד נערות לשאוף ולחלום גבוה, לשאוב השראה ולקדם יחד שיח אודות שוויון הזדמנויות ושוויון מגדרי בחברה.

במרץ 2022 זכתה ארזי מלינרסקי באשת השיווק של איגוד השיווק הישראלי בעקבות פעילות העמותה בשבוע הנערה הישראלית. קמפיין שבוע הנערה הישראלית גם זכה במקום הראשון בתחרות הפרסום אפי בקטגוריות עמותות בשיתוף עם משרד הפרסום מנצ' ודבי תקשורת.

במלחמת חרבות ברזל, יזמה ארזי מלינרסקי יחד עם סיון מורג פרויקט בינלאומי הקורא לשחרור הילדים החטופים, ובו השתתפו אומנים רבים מהארץ ומהעולם, ביניהם ג'ייסון אלכסנדר, ג'ניפר גודווין, משתתפי הסדרה "פאודה" ועוד. הפרויקט יצא לאור לקראת יום הילד הבינלאומי.

ארזי-מלנירסקי הייתה חלק מצוות המטה לשחרור בנות משפחת כץ-אשר אשר נחטפו ביומה הראשון של המלחמה.

בינואר 2024 יזמה יחד עם בן זוגה יניב מלינרסקי פרויקט להנצחת נרצחי מסיבת הנובה וחללי המלחמה, שיתוף פעולה בין יהורם גאון והרכב הטראנס אסטרל פרוג'קשן, שהיו אמורים לנגן במסיבה.

## חיים אישיים
ארזי מלינרסקי נשואה ואם לשניים, מתגוררת ברמת השרון.

## קישורים חיצוניים
* 
* 
* 
* 
* 
* הקליפ של יהורם גאון ואסטרל פרוג'קשן אצל גיא פינס, באתר יוטיוב

## הערות שוליים

קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:מנכ"ליות ישראליות
קטגוריה:אנשי שיווק
קטגוריה:ישראלים שנולדו ב-1974
קטגוריה:ישראליות שנולדו ב-1974
גרודנו (פירושונים)

גרודנו היא עיר במזרח אירופה, שהיום שוכנת במערב בלארוס ונקראת גם הורדנה. על שמה של גרודנו נקראות מספר יחידות מנהליות.
הסיירות מסדרת קרסי

**הסיירות מסדרת קרסי** היו סדרה של שש סיירות משוריינות שנבנו עבור הצי המלכותי בסביבות שנת 1900. שילוב התכנון שלהם של זוג תותחי 9.2 אינץ' ודפנות משוריינות שימש כדי לתת מענה לביקורת שהופנתה נגד סדרת דייאדם הקודמת - התקדמות שהתאפשרה הודות לגידול של 1,000 טון בתפוסה לעומת קודמיהם. הספינות היו יציבות במיוחד, למעט רגישות לזינוק.

## שירות
עד 1908 שירתו הספינות במימי הבית, הים התיכון והמזרח הרחוק. עם פרוץ מלחמת העולם הראשונה הקימו קרסי, אבוקיר, הוג, בקצ'אנטה ואוריאלוס את שייטת הסיירות השביעית. בשל התיישנות הספינות ובגלל שהן הופעלו על ידי חיילי מילואים חסרי ניסיון נודעה השייטת בשם "שייטת הפיתיון החי". כינוי זה התגלה כנבואי כאשר קרסי, הוג ואבוקיר הוטבעו בתקרית 22 בספטמבר 1914 על ידי הצוללת הגרמנית U-9 ליד החוף ההולנדי. לאחר שהסיירת הראשונה נפגעה, הסיירות הבאות נעצרו כדי לאסוף ניצולים, והפכו את עצמם למטרות קלות לטורפדות.

## אוניות הסדרה

* אה"מ קרסי: הושקה ב-4 בדצמבר 1899, טורפדה וטבעה ב-22 בספטמבר 1914
* אה"מ סאטלג': הושקה ב-18 בנובמבר 1899, הוצאה משירות ב-9 במאי 1921
* אה"מ אבוקיר : הושקה ב-16 במאי 1900, טורפדה וטבעה ב-22 בספטמבר 1914
* אה"מ הוג: הושקה ב-13 באוגוסט 1900, טורפדה וטבעה ב-22 בספטמבר 1914
* אה"מ בקצ'אנט: הושקה ב-21 בפברואר 1901, הוצאה משירות ב-1 ביולי 1920
* אה"מ יוריאלוס: הושקה ב-20 במאי 1901, הוצאה משירות ב-1 ביולי 1920

## גלריה

File:Cressy class diagrams Brasseys 1906.jpg|תרשים הסיירות, מ-Brassey's Naval Annual 1906
File:BL 9.2 inch gun turret Cressy class Right Elevation.jpg|מבט מימין על צריח התותח 9.2 אינץ'
File:BL 9.2 inch gun turret Cressy class Rear Elevation.jpg|מבט מאחור על צריח התותח 9.2 אינץ'


## קישורים חיצוניים

קטגוריה:סדרות של סיירות מלחמה
קטגוריה:סיירות בריטיות
מנזר המלאך גבריאל

**מנזר המלאך גבריאל** (מאנגלית: **Latin Monastery of Archangel Gabriel**) הוא מנזר קתולי השייך למסדר הפרנציסקני ושוכן בתחומה של העיר מגדל העמק. המנזר נקרא על שם המלאך גבריאל. המנזר הוא אחד משני מנזרים שנבנו בתחומי הכפר הערבי אל-מוג'ידל שהיה במקום לפני 1948 (המנזר השני שייך לכנסייה היונית האורתודוקסית). המנזר נבנה על שטח של כ-10 דונם שרכשה הכנסייה הפרנציסקנית ב-1904 מידי השלטון העות'מאני ומבעלי אדמות בסביבה. בשטח הוקם מבנה מגורים לנזירות וכן כיתות לימוד, מרפאה וכנסייה קטנה. הנזירות עסקו בעיבוד חקלאי של השטח וכן לימוד בבית הספר שפעל במקום.

במלחמת העצמאות, עם כיבוש המקום במבצע דקל, כונסו תושבי אל-מוג'ידל בחצר המנזר ובהמשך הועברו לאזור נצרת. עם קום המדינה הוחזר השטח לרשות הכנסייה ומ-1950 המקום תופעל על ידי צוות קטן מאנשי הכנסייה. כיום משמש המקום לתנועה שנקראת "היהודים-נוצרים המשיחיים".

ב-20 באוגוסט 2023, בלילה, יידו אלמונים אבנים לחצר המנזר. נציגי הקוסטודיה טרה סנטה פנו למפקד מחוז הצפון במשטרה בדרישה לחקור את האירוע. בעקבות האירוע ביקרה במקום משלחת של ארגון תג מאיר לתמוך באנשי המקום.

## קישורים חיצוניים

* האב דויד במנזר המלאך גבריאל במגדל העמק, באתר catholic.co.il
* חלון אל מגדל העמק, באתר "שמתי לב", 16 בפברואר 2022

## הערות שוליים

קטגוריה:משמורת ארץ הקודש
קטגוריה:ישראל: כנסיות קתוליות
קטגוריה:מגדל העמק
קטגוריה:ארץ ישראל: כנסיות ומנזרים
אייפד 1

[שמאל|ממוזער|250px|[סטיב ג'ובס מציג את ה-iPad לראשונה במסיבת עיתונאים ב-27 בינואר 2010]]

**אייפד 1 (הדור הראשון של iPad)** הוא מחשב לוח (טאבלט) של חברת אפל, שהיה הראשון בסדרת מכשירי האייפד. הוא הוצג לראשונה במסיבת עיתונאים ב-27 בינואר 2010, בסן פרנסיסקו. אייפד 1 כולל מסך רב-מגע מסוג LCD בגודל 9.7 אינץ', עוביו 1.3 סנטימטר ומשקלו 680 גרם. מהירות המעבד היא 1 גיגה הרץ. למכשיר יכולת תצוגת סרטים באיכות HD ותמיכה ב־Wi-Fi, בבלוטות' ובחלק מהגרסאות גם בתקשורת סלולרית.

במהלך 80 הימים הראשונים נמכרו 3 מיליון יחידות. ב־2 במרץ 2011 הדגם הוחלף בהכרזה על אייפד 2, כשעד מועד זה נמכרו 15 מיליון יחידות.

## חומרה
המחשב מגיע עם מסך רב-מגע (Multi-Touch) בטכנולוגיית Capacitive של אפל בגודל 9.7 אינץ', כמעט פי שלושה ממסך האייפון. למסך תאורת לד אחורית בדומה למסכי ה-מקבוק של אפל. זכוכית המסך מבריקה, אך אפל ציינה שהיא כוללת טכנולוגיה בשם IPS המאפשרת יכולות צפייה טובות יותר באור יום וזוויות ראייה רחבות. רזולוציית המסך היא 1024x768, המאפשרת הצגת סרטי HD (ב-720p).

מעבד המחשב המכונה "A4" (באייפד 2 "A5") תוכנן על ידי אפל ומיוצר על ידי סמסונג. הוא משלב יכולות עיבוד עם יכולות גרפיות מתקדמות. סוללת המחשב מסוג ליתיום פולימר מאפשרת פעולה של כ-10 שעות לכל טעינה, אך אינה ניתנת לפירוק. אחסון המידע במחשב מבוסס על זיכרון הבזק בגדלים של 16GB, 32GB או 64GB. המחשב מצויד בחיישני תנועה בדומה לאייפון, כך שהטיה וסיבוב שלו משנים את מיקום התמונה. חיישן נוסף אחראי לוויסות עוצמת התאורה של המסך בהתאם לרמת התאורה החיצונית, ומסייע להארכת זמן השימוש בסוללה.

הדגם המאובזר יותר של מחשב הלוח כולל רכיבי תקשורת סלולרית, AGPS ומצפן. האייפד הראשון לא כלל מצלמה.

## קישורים חיצוניים

* 
* 
* 
* 
* אוסף כתבים עם תחילת המכירה של ה-iPad:
* 
* 
* 
* פירוק מכשיר iPad לגורמיו, אתר ifixit 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אייפד
קטגוריה:מכשירים שהושקו ב-2010
פקיילה

**פקיילה** היא גרסה של חמין המגיעה מן המטבח התוניסאי, המורכבת מתרד, בשר ושעועית ובדרך כלל מלווה בקוסקוס. ב מכינים גרסה דומה מאוד של חמין, בה משתמשים בסלק עלים במקום בתרד, המכוּנה "טבחה בסלק".

במהלך ההכנה מכינים תמצית: קוצצים את העלים, ומבשלים אותם בסיר עם שמן זית לפרק זמן ארוך, עד אשר כל הנוזלים מתאדים מהם. במקביל (או לאחר מכן באותו סיר), צורבים בשר בקר במעט שמן ותבלינים, טוחנים את התמצית ואז מבשלים הכל יחד למשך מספר שעות.

## הערות שוליים

קטגוריה:המטבח היהודי ספרדי
קטגוריה:המטבח התוניסאי
קטגוריה:המטבח הלובי
קטגוריה:יהדות תוניסיה
קטגוריה:מאכלי קטניות
קטגוריה:מאכלי תרד
רעידת האדמה בדרום עמק נאפה (2014)

**רעידת האדמה בדרום עמק נאפה (2014)** התרחשה באזור צפון מפרץ סן פרנסיסקו ב-24 באוגוסט בשעה 03:20:44 (שעון מקומי). גודלהּ היה 6.0 בסולם מגניטודה לפי מומנט כשהעוצמה הסייסמית המקסימלית הייתה VIII (חמורה) בסולם מרקאלי. זו הייתה הרעידה הגדולה ביותר באזור מפרץ סן פרנסיסקו מאז רעידת האדמה בלומה פריאטה ב-1989. מוקד רעידת האדמה נמצא מדרום לעיר נאפה  ומצפון-מערב לעיר אמריקן קניון  על שבר מערב נאפה , שהוא מקטע של העתק קָלַאוֶורָס  המהווה סעיף גדול וצפוני של מערכת העתקי סן אנדריאס. עומק המוקד היה 11.3 קילומטרים.

העיר נאפה סבלה מנזקים רבים במבנים ומפריצת 6 שריפות גדולות ברחבי העיר. נזק ניכר, בשיעור של כ-100 מיליון דולר נגרם ליקבים רבים בעמק נאפה. היקף הנזקים בעמק הגיע לכמה מאות מיליוני דולר. 200 בני אדם נפצעו כתוצאה מהרס המבנים, אישה אחת מהם מתה מפצעיה. כתוצאה מתנודות הקרקע הוגברה משמעותית זרימת המים במעיינות הסביבה, ומפלס המים בבארות עלה משמעותית גם כן, במקרה אחד המיפלס עלה במטר וחצי. מספר מעיינות שיבשו כבר, חזרו לזרום.

גם ברעידה זו נמצאו תופעות של תגובת אתר סייסמית באתרים שבהם נמצא מתאם גבוה בין דרגת עוצמה סייסמית גבוהה לבין תשתית גאולוגית של מניפות סחף או משקעי נחלים רכים, המונחים על מסלע צפוף יותר.

[ממוזער|מפת פיזור ה[עוצמה סייסמית|עוצמה הסייסמית ברעידה. האפיצנטר מסומן בכוכב בצבע כתום שעל פי המקרא מסמן עוצמה סייסמית מקסימלית VIII.]]
ברעידה זו פעלה בהצלחה מערכת התרעה על רעידת אדמה, שהפעילה צופרי אזהרה שניות בודדות לפני הגעת הגלים הסייסמיים ההרסניים. מערכת דומה קיימת גם בישראל.

## קישורים חיצוניים

## הערות שוליים

דרום עמק נאפה
קטגוריה:2014 בארצות הברית
קטגוריה:קליפורניה: אסונות
ברנאר פיקאר

**ברנאר פיקאר** (בצרפתית: **Bernard Picart** או: **Picard**; 11 ביוני 1673 - 8 במאי 1733) היה שרטט, חרט ומאייר ספרים צרפתי שפעל באמסטרדם ב. נודע בעיקר בשל עבודותיו על טקסים דתיים ומנהגים תרבותיים של עמים שונים.

## ביוגרפיה
פיקאר נולד בפריז, למד ציור ופיסול ב . ב-1696 עשה את החורף באנטוורפן וקיבל הזמנות עבודה רבות בטרם חזר לצרפת בסוף 1698. בפריז ניהל את סדנת האמנות של אביו, ולאחר מות אשתו וילדיהם, עקר להאג יחד עם הביבליוגרף פרוספר מרשאן  בשל אווירת החופש הדתי ששררה ברפובליקה ההולנדית. שם הצטרפו לקבוצת אמנים שנמלטו לרפובליקה מסיבות דומות.

ב-1711 עברו פיקאר ומרשאן לאמסטרדם. ב-1712 נישא בשנית לאנה וינסנט בהארלם, התאזרח באמסטרדם והצטרף לגילדה מקומית.

פיקאר נודע בעיקר בשל ספרו "Cérémonies et coutumes religieuses de tous les peuples du monde" (בתרגום חופשי: "טקסים ומנהגים דתיים של כל העמים בעולם"), שיצא לאור בכמה כרכים החל מ-1723 וכלה ב-1743. הספר כלל 266 תחריטים שתיארו טקסים של יהודים, נוצרים, הינדים, מוסלמים ועמי אסיה ואמריקה. ליצירתם, הסתמך פיקאר על תיאורים של נוסעים וסוחרים ועל אוספים של פסלים הודים. הספר זכה להצלחה רבה, למרות שספג גינויים מהכנסייה הקתולית.

פיקאר אייר גם ספרים רבים נוספים, בשיתוף עם אמנים מקומיים כמו חרארד הוט  וארנולד הוברקן. וב-1723 פתח בית ספר לאמנות התחריט. 

פיקאר מת ב-1733 ונקבר בכנסייה הוולונית באמסטרדם . הוא הותיר אחריו אוסף גדול של רישומים ותחריטים.

## קישורים חיצוניים

* פיקאר, ברנאר באתר ביוגרפיה גרמנית  (מבוסס על הערך ב

קטגוריה:מאיירים צרפתים
קטגוריה:אמני הדפס
קטגוריה:אמסטרדם: אישים
קטגוריה:ילידי 1673
קטגוריה:נפטרים ב-1733
Reasonable Woman

***Reasonable Woman*** הוא אלבום האולפן העשירי של הזמרת-יוצרת האוסטרלית סיה. האלבום יצא לאור ב-3 במאי 2024, על ידי חברות התקליטים אטלנטיק רקורדס ומאנקי פאזל.

## רקע והכרזה
בשנת 2016, סיה הוציאה את אלבומה *[[This Is Acting]]*, שכולל בעיקר שירים שכתבה עבור אמנים אחרים. ב-2018, היא הקימה את ההרכב המוזיקלי LSD יחד עם לאברינת' ודיפול; הם הוציאו את אלבום הבכורה שלהם באפריל 2019. בשנה שלאחר מכן היא ביימה את "מיוזיק", סרט דרמה מוזיקלי שגם כתבה. כמו כן, כתיבת 10 שירים לסרט, היא הודיעה בפברואר 2020 שיש לה שני אלבומים חדשים "מחכים לצאת כבר", שאחד מהם יהיה הגרסה שלה לפסקול. בשם *[[Music – Songs from and Inspired by the Motion Picture]]*, אשר יצא לאור בפברואר 2021 יחד עם הסרט. בראיון לשנת 2020 עם זאק סאנג, סיה הצהירה שהאלבום השני שלה יקרא *Reasonable Woman*.

## קידום והוצאה
הסינגל המוביל מתוך האלבום "Gimme Love" יצא לאור ב-13 בספטמבר 2023. הסינגל השני, "Dance Alone", ביחד עם קיילי מינוג, יצא לאור ב-7 בפברואר 2024.

### עטיפת האלבום
עטיפת האלבום מציגה את סיה יושבת לצד בחורה צעירה. שניהם עונדים קשתות ורודות בשיער, כשסיה חובשת גם פאה מתולתלת וגדולה. העטיפה ה"מקורית", המופיעה בהוצאות פיזיות שונות של האלבום, מציגה את "תמונה של אישה בחליפה כתומה עם אומברה אפור מפוספס בחלק העליון, בכפות הידיים ובנעליים".

## רשימת רצועות

## היסטוריית יציאות לאור

## קישורים חיצוניים

* ''Reasonable Woman'' באתר *[[Consequence]]*

## הערות שוליים

קטגוריה:אלבומי סיה
קטגוריה:אלבומים באנגלית
קטגוריה:אלבומי חברת אטלנטיק רקורדס
תא הכתבים המדיניים

**תא הכתבים המדיניים** הוא התאגדות בלתי פורמלית של עיתונאים המסקרים את פעילותו של ראש ממשלת ישראל והפעילות המדינית-ביטחונית של ממשלת ישראל.
## היסטוריה
התא נוסד ב-7 בפברואר 2014 על ידי עיתונאים, על מנת לקדם שיתוף הפעולה, ודיאלוג מקצועי מול המערכת המדינית והביטחונית, להגביר את הנגישות והשקיפות של גופים אלה כלפי התקשורת וממנה אל הציבור בישראל.

תא הכתבים המדיניים מכסה לרוב את פעילותו של ראש הממשלה, קבלת אישורים להשתתפות באירועים, ביקורים מדיניים, ומסיבות עיתונאים של ראש הממשלה מטופלות מול מערך הדוברות והתקשורת במשרד ראש הממשלה שאותה מנהל דובר ראש הממשלה. בנוסף מצטרף תא הכתבים המדיניים לפמליות ראש הממשלה ונשיא המדינה בביקורים מדיניים בחוץ לארץ.

עיתונאי תא הכתבים המדיניים עורכים מעת לעת פגישות תדרוך עם גורמים מקצועיים, בממשלה ומחוצה לה.

יושב ראש תא העיתונאים נכון לשנת 2023 הוא עיתונאי ידיעות אחרונות ו-ynet איתמר אייכנר.

## חברי תא הכתבים

## ראו גם
* תא כתבי הבית הלבן
* תא כתבי הקרמלין

## הערות שוליים

קטגוריה:ישראל: ארגוני תקשורת
ישראל
מלאקי ברנהאם

**מלאקי למאר ברנהאם** (באנגלית: **Malaki Lamar Branham**; נולד ב-12 במאי 2003) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הקלע.

## קריירת תיכונים ומכללות
ברנהאם נולד בעיר קולומבוס שבאוהיו, ובנערותו למד בתיכון סנט וינסנט-סנט מרי, בו למד בעבר גם הכדורסלן לברון ג'יימס. בשנתו האחרונה בקבוצת הכדורסל של התיכון קלע 21.3 נקודות בממוצע למשחק, וזכה בתואר שחקן התיכונים המצטיין של אוהיו ("Ohio Mr. Basketball"). בשנת 2021 החל ללמוד באוניברסיטת המדינה של אוהיו, ובעונתו היחידה בליגת המכללות העמיד ממוצעים של 13.7 נקודות, 3.6 ריבאונדים ו-2.0 אסיסטים למשחק.

## קריירה ב-NBA
### סן אנטוניו ספרס
ברנהאם נבחר בבחירה ה-20 של דראפט ה-NBA 2022, על ידי סן אנטוניו ספרס. לאורך עונת הרוקי שלו ב-NBA פתח ב-32 משחקים, ורשם ממוצעים של 10.2 נקודות, 2.7 ריבאונדים ו-1.9 אסיסטים למשחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:בחירות דראפט של סן אנטוניו ספרס
קטגוריה:אמריקאים שנולדו ב-2003
הכתובת מתיאטרון רבת עמון

**הכתובת מתיאטרון רבת עמון** היא כתובת עמונית ששריד קצר ממנה נמצא בתיאטרון הרומי שברבת עמון , ומתוארך לסוף המאה ה־6 לפנה"ס. השבר ששרד הוא כמשולש ישר-זווית, ש הארוך יותר הוא כ־27 ס"מ. תוכנה הוא:

המילה "בעל" מתייחסת ללא ספק לאל בעל, אך לא ברור אם הכתובת התייחסה לאלוהות, או לאדם שנשא שם תאופורי המזכיר אותה. האות ה' בסוף השורה הראשונה בקושי שרדה, והיו שהציעו השלמות שונות למלה, כגון "אבנר" או "אבנדב". את השורה הראשונה הציע שמואל אחיטוב להשלים "[... בית] בעל אבנה", כלומר כהבטחה לבנות מקדש לבעל. השורה השנייה משוחזרת כ"בנעמן", כלומר "בני עמון" בכתיב חסר (כמו על מעבד המלך עמנדב), או בסבירות פחות גבוהה "בן עמנדב", שם של כמה ממלכי עמון.

## ראו גם

* כתובות עמוניות
* רשימת כתובות כנעניות וארמיות

## לקריאה נוספת

* Kent P. Jackson, "The Amman Theater Inscription", in: 


## הערות שוליים

קטגוריה:כתובות בעמונית
קטגוריה:ממצאים ארכאולוגיים מאבן
יצחק גויטיין

**יצחק גויטיין** הוא ספורטאי פאראלימפי ישראלי לשעבר.

גויטיין הוא נכה צה"ל שידו השמאלית נקטעה מפגיעה בטנק בו לחם במלחמת יום הכיפורים.

ב השתתף בארבע תחרויות אתלטיקה ושחייה בדרגת נכות E: בתחרות הטלת כידון דורג במקום הרביעי עם תוצאה של 37.94 מטר, במשחה 50 מטר בסגנון חופשי דורג במקום השישי עם תוצאה של 39.85 שניות, במשחה 50 מטר בסגנון גב דורג במקום החמישי עם תוצאה של 49.77 שניות ובמשחה 50 מטר בסגנון פרפר דורג במקום הרביעי עם תוצאה של 42.62 שניות.

בשנת 1970 סיים גויטיין לימודי ראיית חשבון.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחיינים פאראלימפיים ישראלים
קטגוריה:אתלטים פאראלימפיים ישראלים
קטגוריה:שחיינים נכים ישראלים
קטגוריה:אתלטים נכים ישראלים
קטגוריה:מטילי כידון ישראלים
קטגוריה:שחייני גב ישראלים
קטגוריה:שחייני פרפר ישראלים
קטגוריה:שחייני חופשי ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:חיילי חיל השריון במלחמת יום הכיפורים
קטגוריה:ספורטאים נכי צה"ל
קטגוריה:בוגרי האוניברסיטה העברית בירושלים
קטגוריה:רואי חשבון ישראלים
קטגוריה:ישראלים שנולדו במאה ה-20
פריורטק

**פריורטק בע"מ** היא חברה ציבורית ישראלית הפועלת בתחום השבבים.

## היסטוריה
החברה נוסדה בשנת 1980 במגדל העמק על ידי רפי עמית ושישה שותפים, ונקראה פי.סי.בי בע"מ. החברה עסקה בייצור מעגלים מודפסים. בשנת 1992 הונפקו ניירות הערך של החברה בבורסה לניירות ערך בתל אביב. בשנת 2000 עברה החברה רה-ארגון שפיצל את פעילותה לחברות בנות. בשנת 2001 שינתה החברה את שמה לשם הנוכחי - פריורטק בע"מ.

החברות הבנות:
* קמטק בע"מ (21.66%): חברה ציבורית ישראלית שנוסדה בשנת 1987 ועוסקת בפיתוח וייצור של מערכות אופטיות לבדיקה ומדידה אוטומטיות של רכיבי מוליכים למחצה. 
* אמיטק בע"מ (74.08%): נוסדה בשנת 2000 ועוסקת בפיתוח וייצור של מארזים ומצעים לתעשיית השבבים.
* Zhuhai Access Semiconductor Co., Ltd (39.95%): חברה בת של אמיטק. נוסדה בשנת 2006 בסין
* אפיק נדל"ן בע"מ (100%): מחזיקה חלק מהנדל"ן המשמש את פריורטק ובנותיה.

## קישורים חיצוניים
* 
* 

## הערות שוליים

קטגוריה:תעשיית אלקטרוניקה בישראל
קטגוריה:חברות הנסחרות בבורסה לניירות ערך בתל אביב
קטגוריה:מגדל העמק: חברות
קטגוריה:ישראל: חברות שהוקמו ב-1980
דגים טמאים

**דגים טמאים** הם דגים האסורים באכילה לפי ההלכה.

## סימני הכשרות
בפרשת שמיני ציווה ה' את משה ואהרון ללמד את בני ישראל סימני כשרות בבעלי חיים, ובתוך כך גם את סימני הכשרות בדגים:
מהכפילות שבלשון הפסוקים, המציינים את סימני הכשרות גם באופן חיובי - שניתן לאכול דגים שלהם סנפיר וקשקשת, וגם באופן שלילי - שאסור לאכול דגים שאין להם סנפיר וקשקשת, למדו חז"ל שהאוכל דג טמא עובר גם על מצוות עשה וגם על מצוות לא תעשה.

המשנה מביאה מחלוקת תנאים לגבי סימני הכשרות של הדגים:

המשנה במסכת נידה קובעת כלל לפיו קיום קשקשת בדג מלמד בהכרח על כך שלדג יש גם סנפיר: . התלמוד הבבלי מסביר שלמעשה מדובר בצמצום של סימני הטהרה של דגים לסימן בודד שהוא גם תנאי הכרחי וגם תנאי מספיק - הקשקשת. קביעה זו מעוררת את השאלה מדוע נצרכה התורה לציין גם את הסנפיר בסימני הכשרות של הדג. התשובה לכך על פי התלמוד היא שאילו היה ניתן רק סימן הקשקשת, היה ניתן לטעות ולחשוב שהסנפיר הוא הקשקשת. ולמרות שממקום אחר במקרא ניתן להבין שקשקשת פירושה שריון - , כלומר ניתנו כמה דרכים שונות לסייע בפירוש הנכון של הקשקשת.

## קישורים חיצוניים
* 

## הערות שוליים

קטגוריה:הלכה
קטגוריה:תרי"ג מצוות
קטגוריה:פרשת שמיני
קטגוריה:מסכת חולין
קטגוריה:כשרות
קטגוריה:פרשת ראה
סואל

**סואל** (Sewell) הוא שם משפחה שמקורו באנגלית.

קטגוריה:שמות משפחה אנגליים